A caballa (Scomber scombrus (Linnaeus, 1758)) ye un peix d'a orden d'os Scombriformes y familia Scombridae que se troba en as auguas atemperadas d'a Mar Mediterrania, a Mar Negra y l'Ocián Atlantico norte, an ye muit comuna. A caballa ye un peix migratorio, pasando la primavera y lo verano mas amán d'a marguina. De vegada en quan, os peixes dentran en os puertos. D'agüerro y d'hibierno se mueven mas luen y mas a lo sud a las auguas mas calidas en o canto d'a plataforma continental.